Bruno Fernandes

pisi|Fernandes 2016. aasta suveolümpiamängudel mängus Saksamaa vastu
Bruno Miguel Borges Fernandes (sündinud 8. septembril 1994 Maias) on Portugali jalgpallur, kes mängib poolkaitsjana Inglismaa Premier League'i klubis Manchester United ja Portugali jalgpallikoondises.

2012. aastal liitus ta Itaalia esiliiga klubiga Novara Calcio. Debüüdi klubi esindusmeeskonnas tegi ta juba samal hooajal. 2013. aasta suvel sõlmis ta lepingu Itaalia kõrgliiga klubiga Udinese."Bruno Fernandes, l'ennesimo colpo dell'Udinese". Yahoo Sports. 3.12.2013. Vaadatud 17.12.2018 Debüüdi Itaalia kõrgliigas tegi ta 3. novembril mängus Milano Interi vastu. Esimese värava lõi ta liigas sama aasta 7. detsembril mängus Napoli vastu.

2016. aasta augustis liitus ta teise Itaalia kõrgliiga klubi, Sampdoriaga."Official: Sampdoria sign Bruno Fernandes". Football Italia. 16.8.2016. Vaadatud 17.12.2018 Klubi meeskonnas tegi ta debüüdi 28. augustil mängus Atalanta vastu. Esimese värava lõi ta Sampdoria särgis sama aasta 26. septembril mängus Cagliari vastu. Lisaks kuulus 2016. aasta suveolümpiamängudel Portugali olümpiakoondisse.

2017. aasta juunis sõlmis ta viie aasta pikkuse lepingu Lissaboni Sportinguga. Arvatav üleminekusumma oli 8,5 miljonit eurot."Sporting: Bruno Fernandes com cláusula de 100 milhões". Mais Futebol. 27.6.2017. Vaadatud 17.12.2018 Oma viies esimeses mängus Portugali kõrgliigas lõi ta neli väravat, sealhulgas kaks väravat Vitória de Guimarãesi vastu. Ta lõi sel hooajal kokku 16 väravat, sealhulgas 11 väravat liigas, olles sellega Sportingu paremuselt teine väravakütt sel hooajal.

2018. ja 2019. aastal Fernandes valiti Portugali kõrgliiga hooaja parimaks mängijaks. Hooajal 2018–2019 lõi ta liigas 20 väravat, millega oli ta liigas resultatiivsuselt teine mängija.

2020. aasta jaanuaris siirdus ta Manchester Unitedi. Arvatav üleminekusumma oli kuni 80 miljoni eurot (67,6 miljonit naelsterlingit). Ta sõlmis klubiga viie ja poole aasta pikkuse lepingu."Man Utd complete the signing of Bruno Fernandes from Sporting". Manchester United F.C. 30.1.2020. Vaadatud 20.6.2020 2020. aasta veebruaris ja juunis valiti ta Premier League'i kuu parimaks mängijaks ning hooaja lõpus Manchester Unitedi hooaja parimaks mängijaks. 2023. aasta juulist on ta Manchester Unitedi kapten.

Debüüdi Portugali jalgpallikoondises tegi Fernandes 10. novembril 2017 sõprusmängus Saudi Araabia vastu. Esimese värava lõi ta koondise särgis 7. juunil 2018 sõprusmängus Alžeeria vastu. Ta kuulus Portugali koondisse 2018. aasta maailmameistrivõistlustel. 

 Saavutused 
Sporting
Taça de Portugal: 2018–19
Taça da Liga: 2017–18, 2018–19

 Viited 

 Välislingid 

Kategooria:Portugali jalgpallurid
Kategooria:Lissaboni Sportingu jalgpallurid
Kategooria:UC Sampdoria mängijad
Kategooria:Udinese Calcio mängijad
Kategooria:Serie A mängijad
Kategooria:Manchester United FC mängijad
Kategooria:Primeira Liga mängijad
Kategooria:Premier League'i mängijad
Kategooria:Sündinud 1994